CELEX: 32004D0402
Language: sl
Date: 2004-04-26 00:00:00
Title: Odločba Komisije z dne 26. aprila 2004 o odobritvi načrtov ukrepov ob pojavu bolezni za obvladovanje aviarne influence in atipične kokošje kuge (notificirano pod dokumentarno številko K(2004) 1517)Besedilo velja za EGP

Pomembno pravno obvestilo

|

32004D0402

Uradni list L 123 , 27/04/2004 str. 0111 - 0112

		Odločba Komisijez dne 26. aprila 2004o odobritvi načrtov ukrepov ob pojavu bolezni za obvladovanje aviarne influence in atipične kokošje kuge(notificirano pod dokumentarno številko K(2004) 1517)(Besedilo velja za EGP)(2004/402/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti člena 2(3) navedene Pogodbe,ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti člena 21 navedenega Akta,ob upoštevanju Direktive Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence [1], in zlasti drugega pododstavka člena 17(4) navedene direktive,ob upoštevanju Direktive Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge [2], in zlasti drugega pododstavka člena 21(4) navedene direktive,ob upoštevanju naslednjega:(1) Z Odločbo Komisije 2004/102/ES z dne 26. januarja 2004 o odobritvi načrtov ukrepov ob pojavu bolezni za obvladovanje aviarne influence in atipične kokošje kuge [3] so bili ti načrti ukrepov ob pojavu bolezni odobreni za sedanje države članice.(2) Češka republika, Estonija, Ciper, Latvija, Litva, Madžarska, Malta, Poljska, Slovenija in Slovaška so predložile v odobritev načrte ukrepov ob pojavu bolezni za obvladovanje aviarne influence in atipične kokošje kuge.(3) Ti načrti ukrepov ob pojavu bolezni izpolnjujejo merila, določena v direktivah 92/40/ES in 92/66/EGS in s tem, da se redno posodabljajo in učinkovito izvajajo, omogočajo doseganje želenih ciljev.(4) Načrte ukrepov ob pojavu bolezni, ki so jih predložile nove države članice, je zato treba odobriti. Zaradi jasnosti je v tej direktivi treba odobriti tudi načrte ukrepov sedanjih držav članic ob pojavu bolezni.(5) Zato bi bilo treba Odločbo 2004/102/ES razveljaviti in jo nadomestiti s to odločbo.(6) Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –SPREJELA NASLEDNJO ODLOČBO:Člen 11. Potrdijo se načrti ukrepov ob pojavu bolezni za obvladovanje aviarne influence in atipične kokošje kuge, ki so jih predložile sedanje države članice, navedene v Prilogi.2. Potrdijo se načrti ukrepov ob pojavu bolezni za obvladovanje aviarne influence in atipične kokošje kuge, ki so jih predložile nove države članice, navedene v Prilogi.Člen 2Določba iz člena 1(2) se uporablja ob upoštevanju in od datuma začetka veljavnosti Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.Člen 3Odločba 2004/102/ES se razveljavi.Člen 4Ta odločba je naslovljena na države članice.V Bruslju, 26. aprila 2004Za KomisijoDavid ByrneČlan Komisije[1] UL L 167, 22.6.1992, str. 1. Direktiva, nazadnje spremenjena z Uredbo (ES) št. 806/2003 (UL L 122, 16.5.2003, str. 1).[2] UL L 260, 05.09.1992, str. 1. Direktiva, kakor je bila nazadnje spremenjena z Uredbo (ES) št. 806/2003.[3] UL L 30, 4.2.2004, str. 22.--------------------------------------------------PRILOGASeznam sedanjih in novih držav članic skladno s členom 1Oznaka | Država |AT | Avstrija |BE | Belgija |CY | Ciper |CZ | Češka republika |DE | Nemčija |DK | Danska |EE | Estonija |EL | Grčija |ES | Španija |FI | Finska |FR | Francija |HU | Madžarska |IE | Irska |IT | Italija |LV | Latvija |LT | Litva |LU | Luksemburg |MT | Malta |NL | Nizozemska |PL | Poljska |PT | Portugalska |SE | Švedska |SI | Slovenija |SK | Slovaška |UK | Združeno kraljestvo |--------------------------------------------------